|  |  |
| --- | --- |
| **ROMÂNIA**  **JUDEŢUL SUCEAVA**  **MUNICIPIUL CÂMPULUNG MOLDOVENESC**  **CONSILIUL LOCAL** | **ANEXA nr. 1 la H.C.L. \_\_\_\_/2023** |

**Modul de valorificare a masei lemnoase din fondul forestier proprietatea publică a municipiului Câmpulung Moldovenesc**

**Art.1.** (1) Valorificarea partizilor de masă lemnoasă constituite în fondul forestier prorietate publică a municipiului Câmpulung Moldovenesc se poate face *ca* ***"masă lemnoasă pe picior" și ca "lemn fasonat".***

(2) Modul de valorificare a partizilor de masă lemnoasă constituite în fondul forestier prorietate publică a municipiului Câmpulung Moldovenesc se stabilește prin hotărârea Consiliul Local după emiterea actelor de punere în valoare de către administratorul fondului forestier.

**Art.2** Cel puțin 50% din masa lemnoasă recoltată din fondul forestier proprietate publică a municipiului Câmpulung Moldovenesc se valorifică ca lemn fasonat.

**Art.3.** Valorificarea masei lemnoase din fondul forestier proprietate publică a municipiului Câmpulung Moldovenesc ca *"masă lemnoasă pe picior"* se stabilește după cum urmează:

**1. Vânzare prin licitaţie publică, cu preselecție, în plic închis cu participarea operatorilor economici în sala de licitaţie şi/sau online, în sistem de audio/videoconferinţă;**

**-** Prețul de pornire la licitație a masei lemnoase provenite din produse principale, tăieri de conservare și produse accidentale I este prețul stabilit prin Actul de Punere în Valoare a masei lemnoase, care se majorează cu 60 %.

- Prețul de pornire la licitație a masei lemnoase provenite din produse secundare, tăieri de igienă și produse accidentale II este prețul stabilit prin Actul de Punere în Valoare a masei lemnoase, care se majorează cu 50 %.

**2. Vânzare prin negociere;**

- Se face în cazul partizilor de produse accidentale suprapuse și în cazul partizilor de produse accidentale în vederea realizării căilor de scos-apropiat a partizilor contractate și autorizate sau pentru masa lemnoasă din alte unităţi amenajistice aflate pe traseul căilor de scos-apropiat care trebuie realizate pentru accesibilizarea masei lemnoase contractate.

**-** Prețul de pornire la negociere a masei lemnoase provenite din produse accidentale I este prețul stabilit prin Actul de Punere în Valoare a masei lemnoase, care se majorează cu 60 %.

- Prețul de pornire la negociere a masei lemnoase provenite din accidentale II este prețul stabilit prin Actul de Punere în Valoare a masei lemnoase, care se majorează cu 50 %.

**Art.4.** Valorificarea masei lemnoase din fondul forestier proprietate publică a municipiului Câmpulung Moldovenesc ca *"lemn fasonat"* se stabilește după cum urmează:

**1**. **Vânzare prin licitaţie publică, cu preselecție, în plic închis cu participarea operatorilor economici în sala de licitaţie şi/sau online, în sistem de audio/videoconferinţă;**

**-** Prețul de pornire la licitație a lemnului fasonat este prețul stabilit prin Actul de Punere în Valoare a masei lemnoase, care se majorează cu 40 % la care se adaugă costul exploatării,

-Pentru lemnul fasonat care nu se adjudecă în urma unei licitații, prețul de pornire la licitație este prețul stabilit prin Actul de Punere în Valoare a masei lemnoase, care se majorează cu 30 %, la care se adaugă costul exploatării.

**2. Vânzare directă**

**-** Lemnului de foc și cel de lucru, cu capătul gros de maxim 24 cm în vederea asigurării necesarului de material lemnos destinat populației Municipiului Câmpulung Moldovenesc.

- Prețul de vânzarea este prețul stabilit prin Actul de Punere în Valoare a masei lemnoase la care se adăugă T.V.A-ul și costul de exploatare.

- Cantitatea de material lemnos supusă vânzării directe se stabilește prin hotărâre a Consiliului Local.

**Art. 5** Lemnul fasonat poate fi valorificat și în alt mod aprobat prin hotărârea Consiliului Local.

|  |  |  |  |
| --- | --- | --- | --- |
| **Președinte de ședință,** | **Secretarul General al Municipiului,**  Erhan Rodica | **Viză C.F.P,**  **Director economic,**  Florescu Iuliana | **Serviciul Patrimoniu**  **Întocmit,**  **Șef serviciu**  Ing. Niță Luminița  Ing. Zdrob George |